Tantowi Yahya
Tantowi Yahya (). Tantowi Yahya iku salah sijiné presenter tivi kang misuwur jenengé. Saliyané iku, Tantowi Yahya uga dadi ikon musik country ing Indonésia. Tantowi Yahya iku mase presenter kang jenengé Helmi Yahya.
Tantowi Yahya iku anak saka pasangan H.M. Yahya Matusin lan Hj. Komariah Yahya. Tantowi Yahya wiwit cilik pancén duwé kepenginan dadi wong kang misuwur jenengé. Kanggo nggayuh pangimpéné iki, Tantowi Yahya banjur duwé usaha kang tenanan. Wiwit kelas loro SMU Tantowi Yahya sinau karo mulangaké basa Inggris ing panggonan kang kanggo kursus nalika Tantowi lagi kelas 1 SMP.

Karir bisnis 
Lulus SMU taun 1979, Tantowi kang ngugemi agama Islam iki banjur ijrah ing kutha Yogyakarta. Tantowi banjur kuliah D1 ing akademi Perhotèlan. Sawisé iku, Tantowi Yahya banjur pindah ing Jakarta. Karir kerjané diwiwiti dadi resepsionis ing Hotèl Borobudur Jakarta nalika taun 1982. Taun 1984, Tantowi banjur pindah ing Hotèl Hilton. Taun 1987, Tantowi pindah ing perusahaan pita kaset BASF. Amarga usaha kang tenanan, Tantowi banjur éntuk kalungguhan dadi Promotion Manager, kamangka Tantowi lagi kerja rong taun.
Nalika taun 1994, nalika Tatowi metu saka BASF. Iki amarga pabrik iku nutup prodhuksi kasèté. Pabrik BASF ing Jerman tutup amarga wis ana teknologi kang luwih modern ya iku disc).

Karir donyaning hiburan

Presenter 
Acara tivi kang sepisanan kabawah Tantowi ya iku acara kuis Gita Remaja-TVRI (1989), kang dipandu uga karo Ani Sumadi. Jenengé ora mung misuwur ing TVRI nanging uga laris dadi MC (master of ceremony) uing acara-acara. Karir kang paling apik ya iku nalika Tantowi Yahya dadi presenter ing acara kuis kang duwé taraf internasional ya iku Who Wants to Be a Millionaire? kang disiyaraké ing RCTI nalika taun (2001 nganti 2006). Tantowi Yahya uga éntuk penghargaan dadi The Most Favourite Television Quiz Host ing ajang Panasonic Awards 2003, 2004, lan 2005. Tantowi uga dadi salah sijiné wong kang nggawé lan uga sekretaris jenderal Indonésian Music Awards Foundation taun 1997-2001. Saliyané iku, Tantowi Yahya uga dadi presenter acara Are You Smarter Than a 5th Grader? sadurungé digenténi karo Nico Siahaan.
Saliyané iku, Tantowi Yahya uga seneng karo musik. Saking senenge karo musik Tantowi Yahya nganti nggambaraké yèn musik iku dadi agama kang kaping pindho.

Cathetan suku 

Anggota DPR 2009-2014
Penyanyi Indonésia
Selebriti-Politisi Indonésia
Presenter tivi Indonésia
Tokoh saka Palembang
Lair 1960